**पंजीकृत डाक से, पावती सहित**

सं.3861/एफएए/2013/ए-27 05 नवम्बर, 2013

**सूचना का अधिकार अधिनियम 2005 के अंतर्गत प्रथम अपीलीय प्राधिकारी**

**भारतीय लघु उद्योग विकास बैंक (सिडबी / बैंक)**

**अपील सं.: 27/2013**

**श्री लोचन मखीजा के दिनांक 15/08/2013 के आवेदन के संबंध में सिडबी के केंद्रीय लोक सूचना अधिकारी (सीपीआईओ) के दिनांक 18/09/2013 के आदेश के विरुद्ध श्री लोचन मखीजा द्वारा सूचना का अधिकार अधिनियम 2005 की धारा 19(1) के अंतर्गत दिनांक 17/10/2013 की अपील**

**पृष्ठभूमि :**

श्री लोचन मखीजा, द्वारा श्री उदय भवालकर, ‘रमा गोविन्द’, प्लॉट नं.5, लेन नंबर/गली क्र-1, सहबास सोसायटी, कर्वे नगर, पुणे – 411052 (महाराष्ट्र), ने अपने दिनांक 15/08/2013 के आवेदन पत्र द्वारा दो मदों पर बैंक से सूचना उपलब्ध कराने के लिए आवेदन किया था | उक्त आवेदन का निपटारा बैंक के केंद्रीय लोक सूचना अधिकारी द्वारा अपने दिनांक 18/09/2013 आदेश सं.1031 द्वारा किया गया जिसमे आवेदन की मद सं.1 व 2 में मांगी गई सूचना को इस आधार पर मना कर दिया कि मांगे गए पत्रों व आवेदनों का प्रणेता स्वयं आवेदनकर्ता है जिसकी सूचना / जानकारी उनके पास पहले से उपलब्ध है | इसलिए मांगी गई सूचना विधि के अनुरूप युक्तिसंगत नहीं है | मद सं.3 के सम्बन्ध में भी यह सूचना दी गई है कि वांछित सूचना लोक प्राधिकरण के पास उपलब्ध नहीं है | मद सं.4 व 5 के सम्बन्ध में सम्बंधित वर्टिकल / कार्यालय द्वारा उपलब्ध कराई गई सूचना को क्रमशः ` 6/- व ` 8/- के भुगतान पर प्रदान कराये जाने का आदेश किया गया है| केंद्रीय लोक सूचना अधिकारी के उक्त आदेश के विरुद्ध आवेदक ने दिनांक 17/10/2013 की अपील दायर की है जिसमे अपील में दर्शाए गए विभिन्न कारणों द्वारा यह कहा है कि मांगी गई सूचना दस्तावेज उन्हें प्रदान करवाये जाय | साथ ही यह भी प्रार्थना की गई है कि यदि इस मामले में नियमानुसार कोई कार्यवाई न की हो तो उसकी भी सूचना उपलब्ध कराई जाए |

 ***…2/-..***

**: 2 :**

**निर्णय :**

मैंने आवेदक के दिनांक 15/08/2013 के आवेदन पत्र व बैंक के केंद्रीय लोक सूचना अधिकारी द्वारा पारित आदेश सं.1031 व मामले के सम्बन्ध में दिनांक 17/10/2013 की अपील का ध्यानपूर्वक अवलोकन किया है | इस संदर्भ में यह भी नोट किया है कि आवेदक स्वयं लोक प्राधिकारी के एक अधिकारी के रूप में कार्यरत है और इस प्रकार वह संस्थान के नियम / विनियम व आचार संहिता आदि से मर्यादित है | उपरोक्त दस्तावेज व आवेदक द्वारा अपनी अपील में दी गई विभिन्न दलीलों से यह स्पष्ट है कि मामला केवल सूचना अधिकार से ही सम्बंधित न होकर, आवेदक के निजि शिकायत का निवारण व उनके सार्वजनिक प्राधिकारी के अधिकारी के रूप में कार्य निष्पादन से भी जुडा है | जहां तक आवेदक के एक अधिकारी के रूप में विभिन्न क्रिया कलापों का सम्बन्ध है तो प्रश्न यह उठता है कि क्या एक कर्मचारी अपने कार्य के निष्पादन के सम्बन्ध में उच्च अधिकारीयों द्वारा दिए गए निर्णयों आदि की सूचना को सूचना का अधिकार नियम के जरिये बाह्य रूप से प्राप्त कर सकता है | जहां तक व्यक्तिगत मामलों का सम्बन्ध है, बैंक में कर्मचारियों की शिकायत निवारण प्रक्रिया भी उपलब्ध है, कर्मचारी जिसका उपयोग अपनी व्यक्तिगत शिकायतों के निवारण के लिए कर सकते है | जहां तक सूचना के अधिकार का सम्बन्ध है कर्मचारी को अपने व्यक्तिगत पत्र / प्रपत्रों पर कार्यवाई सम्बन्धी सूचना प्राप्त करने का अधिकार अधिनियम के अंतर्गत प्राप्त है | आवेदक की सूचना से सम्बंधित सार्वजनिक प्राधिकारी से परिवेदना आदि का निवारण सूचना अधिकार अधिनियम की परिधि से बाहर होगा | केंद्रीय सूचना अधिकारी द्वारा आवेदन की मद सं.4 व 5 से सम्बंधित सूचना प्रदान करवाने का आदेश पहले ही कर दिया है | मद सं.3 के सम्बन्ध में यह सूचित किया गया है कि वांछित सूचना लोक प्राधिकारी के पास उपलब्ध नहीं है | मद सं.1 व 2 के सम्बन्ध में, चूंकि सम्बंधित सूचना आवेदक के पास पहले ही उपलब्ध है, इसलिए इस सम्बन्ध में कोई सूचना प्रदान नहीं की गई है |

 ***…3/-..***

**: 3 :**

उपरोक्त विवेचना व सभी दस्तावेजों के आधार पर प्रथम दृष्टिया में मुख्य केंद्रीय लोक सूचना अधिकारी द्वारा मामले में पारित उनके दिनांक 18/09/2013 के आदेश में कोई त्रुटि नहीं नज़र आती | फिर भी केंद्रीय लोक सूचना अधिकारी को मामला इस आश्य के साथ वापिस किया जाता है कि वे आवेदक के आवेदन पर पुनः विचार करके अगर आवेदक के व्यक्तिगत पत्र / आवेदनों पर की गई कार्यवाई की सूचना उपलब्ध हो तो वह आवेदक को इस पत्र की प्राप्ति के पश्चात 15 कार्यदिवस में उपलब्ध करायें | यदि किसी कारणवश कोई सूचना प्रदान नहीं की जा सकती तो आवेदक को कारण सहित सूचित किया जाये |

आदेश तदनुसार ।

 **ह/-**

**[शैलेन्द्र महलवार]**

**मुख्य महाप्रबंधक तथा प्रथम अपीलीय प्राधिकारी**

दिनांक 05/11/2013 का पृष्ठांकन सं.3861ए/एफएए/2013/ए-27

1) श्री लोचन मखीजा, द्वारा श्री उदय भवालकर, ‘रमा गोविन्द’, प्लॉट नं.5, लेन नंबर/गली क्र-1, सहबास सोसायटी, कर्वे नगर, पुणे – 411052 (महाराष्ट्र).

2) श्री उ.शं. लाल, महाप्रबंधक एवं केंद्रीय लोक सूचना अधिकारी, सिडबी, प्रधान कार्यालय, लखनऊ, उ.प्र.

**[सदा बिहारी साहु]**

**सहायक महाप्रबंधक (प्रथम अपीलीय प्राधिकारी का कार्यालय)**